**ПЛАН – ПРОГРАМА ЗА 2022 ГОДИНА**

ЗА ДЕЙНОСТТА НА НАРОДНО ЧИТАЛИЩЕ „ХРИСТО БОТЕВ – 1927г.”

с. ПЪДАРСКО, общ. БРЕЗОВО

**ВЪВЕДЕНИЕ:**

Настоящата програма за развитие на читалищната дейност в село Пъдарско е приета в изпълнение на чл.26а, ал.2 от Закона на народните читалища.

Целта на годишната програма за развитие на читалищната дейност е да засили обществената роля на читалището, като културен, образователен и информационен център.

Основните направления и приоритети в дейността на читалището произтичат от ЗНЧ, ЗОБ, общинската културна политика и чрез изпълнението на културния календар.

Формиране на читалището като място за общуване и контакти, дарителски акции, повишаване ролята на читалището за социална и културна интеграция на различните социални общности.

**БИБЛИОТЕЧНА ДЕЙНОСТ:**

Основната цел на нашата читалищна библиотека през 2022г. ще бъде по-качествено задоволяване на информационните, развлекателни и образователни нужди на населението.

Актуализиране на библиотечния фонд на библиотека чрез закупуване на нова литература, абонамент, дарения, кандидатстване с проект пред МК и други организации, с цел задоволяване на читателските потребности.

Редовно прочистване на фонда от физически изхабени и морално остарели библиотечни документи, съгласно Наредбата за опазване на библиотечните фондове.

Подобряване на библиотечното обслужване, като за целта се разнасят книги на възрастни и трудно подвижни хора.

Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес.

**ХУДОЖЕСТВЕНО-ТВОРЧЕСКА ДЕЙНОСТ:**

Запазване и обогатяване на съществуващите форми на художествена дейност към читалището.

Пресъздаване на обичаи и празници от Културния календар.

Участие в общински, регионални и други конкурси и фестивали.

За развитието на художествено-творческата дейност на читалището да се осигурят средства от субсидии, членски внос, дарения.

**КУЛТУРНА ДЕЙНОСТ:**

За осъществяване на тази дейност усилията на читалището са насочени към съвместна работа с кметството, пенсионерския клуб, децата от селото /училището и детската градина са закрити/, за реализиране на мероприятията от културния календар за 2022г./Приложение №1/

**КРАЕВЕДСКА ДЕЙНОСТ:**

Иницииране на дейности, свързани с развитие на краеведската дейност на читалището/ обичаи, предания, традиционни ястия, събиране на предмети от бита, снимки и други , значими за с. Пъдарско/.

**МАТЕРИАЛНО-ТЕХНИЧЕСКА БАЗА, ПОДДЪРЖАНЕ И РАЗВИТИЕ:**

Сградата на НЧ „Христо Ботев-1927” с. Пъдарско е публична общинска собственост.

За необходимата поддръжка на сградата да се осигурят средства от проекти, държавна субсидия , средства от общината, рента, дарения.

Необходими са ремонти на няколко помещения, някои сравнително козметични, ремонт, който е належащ - салона на читалището. /Приложение № 2/

**ФИНАНСИРАНЕ И ОТЧЕТНОСТ:**

Да се използват всички възможни източници за набиране на средства от: субсидии от държавния и общински бюджет, членски внос и предлагани от читалището услуги, рента, дарения, участване в проекти, работа с организации и други приходи.

Да се води редовно приходно-разходната и друга документация.

Да се изготвят и представят в срок всички необходими актове, протоколи, отчети и всякакъв вид документи.

**ЧОВЕШКИ РЕСУРСИ:**

Читалището има една щатна бройка – административен секретар, който е на постоянен трудов договор.

Художествени ръководители на танцовите състави и счетоводител се осигуряват чрез граждански договори.

Председател на ЧН:……………………….. Секретар:……………………………

/Генка Танчева/ /Петрана Петрова/